Sprejetje predloga uredbe Evropskega parlamenta in Sveta o vzpostavitvi rezerve za prilagoditev na brexit (v nadaljnjem besedilu: rezerva) 25. decembra 2020 ureja vzpostavitev rezerve v okviru tematskih posebnih instrumentov zunaj zgornjih mej proračuna EU iz večletnega finančnega okvira „da bi se zoperstavili nepredvidenim in negativnim posledicam v državah članicah in sektorjih, ki bodo najbolj prizadeti“ zaradi negativnih posledic izstopa Združenega kraljestva iz Unije, s čimer bi ublažili njegov učinek na ekonomsko, socialno in teritorialno kohezijo.

Spremembe splošnega izkaza prihodkov in oddelka III so na voljo na portalu EUR-Lex ( https://eur-lex.europa.eu/budget/www/index-sl.htm ).

–Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije (…), in zlasti člena 44 Uredbe,

–Pogodbe o delovanju Evropske unije (v nadaljnjem besedilu: PDEU) in zlasti člena 314 PDEU v povezavi s Pogodbo o ustanovitvi Evropske skupnosti za atomsko energijo (v nadaljnjem besedilu: Pogodba Euratom) in zlasti členom 106a Pogodbe Euratom,

2. Vzpostavitev rezerve za prilagoditev na brexit

Na podlagi sklepov Evropskega sveta z dne 21. julija 2020 , sprejetja večletnega finančnega okvira 17. decembra 2020 in sprejetja proračuna EU za leto 2021 18. decembra 2020 sta Evropski parlament in Svet pozvala Komisijo, naj predloži predlog ustreznega instrumenta, ki bo podlaga za uporabo rezerve za prilagoditev na brexit, s čimer se bi zagotovilo, da bo v proračunskem letu 2021 mogoče dati na voljo za uporabo dovolj odobritev. Po sprejetju predloga uredbe Evropskega parlamenta in Sveta o vzpostavitvi rezerve za prilagoditev na brexit 25. decembra 2020 se v tem PSP predlaga, da se v proračun EU za leto 2021 knjiži vpliv rezerve na proračun za leto 2021.

Po sprejetju uredbe bo podpora izplačana v dveh krogih dodelitev. Prvi krog, ki ga zajema ta PSP, bo plačan v letu 2021 v obliki predhodnega financiranja v smislu točke (b)(i) člena 115(2) finančne uredbe, pri čemer je bil znesek na državo članico določen na podlagi razdelitvenega ključa ob upoštevanju relativne stopnje gospodarske povezanosti z Združenim kraljestvom, vključno s trgovino z blagom in storitvami, ter negativnih posledic za ribiški sektor EU. Merila za dodelitev predhodnega financiranja, ki ga Komisija plača državam članicam, so določena v Prilogi I predloga za rezervo. Drugi krog bo aktiviran leta 2024 po potrditvi predhodnega financiranja in izračunu dodatnih zneskov, dolgovanih državam članicam iz rezerve, kadar so upravičeni. Ustrezne odobritve bodo tako dodane rezervi v okviru predloga proračuna za leto 2024.

Predlog uredbe določa, da je treba državam članicam zagotoviti prožnost in zlasti omogočiti Komisiji, da sprejme sklep o financiranju, s katerim se zagotovi predhodno financiranje, ne da bi bilo treba v skladu s členom 110(2) finančne uredbe opisati konkretne ukrepe, ki naj bi se financirali.

V skladu z uvodno izjavo 11 in členom 4(3) predloga uredbe Komisija zahteva, da se za kritje potreb po predhodnem financiranju za rezervo da na voljo 4 244 832 000 EUR v odobritvah za prevzem obveznosti in odobritvah plačil. Ta znesek bo knjižen kot rezerva do dokončnega sprejetja uredbe.

v EUR Proračunska vrstica Poimenovanje Odobritve za prevzem obveznosti Odobritve plačil Oddelek III − Komisija 30 04 03 Rezerva za prilagoditev na brexit (BAR) 4 244 832 000 4 244 832 000 Skupaj 4 244 832 000 4 244 832 000

Ko bo uredba o rezervi za prilagoditev na brexit dokončno sprejeta, se bodo odobritve nemudoma prerazporedile iz člena rezerve „30 04 03“ v proračunski člen „16 02 03“. Finančni prispevek iz rezerve za posamezno državo članico se bo nato izvajal v okviru deljenega upravljanja v skladu s členom 63 finančne uredbe.

3. Financiranje

Rezerva za prilagoditev na brexit je eden od tematskih posebnih instrumentov v okviru uredbe o večletnem finančnem okviru za obdobje 2021–2027 . S tem povezane odobritve so zato knjižene v proračun nad zgornjimi mejami odhodkov večletnega finančnega okvira za obdobje 2021–2027.

4. Zbirna razpredelnica po razdelkih večletnega finančnega okvira

v EUR